ब्रि बेला

ब्रियाना मोनिक डेनियलसन  (जन्म २१ नोभेम्बर १९८३) एक अमेरिकी व्यावसायिक महिला कुस्ती खेलाडी, अभिनेत्री, मोडेल तथा व्यवसायी हुन्। उनी आफ्नो रिङ नाम ब्रि बेलाको रूपमा डब्ल्युडब्ल्युईमा हस्ताक्षर गरिकी छन्। उनले हाल डब्ल्युडब्ल्युईको र ब्रान्डहरूमा प्रदर्शन गर्छन्। उनी प्राय उनको जुम्लिया दिदी निकी बेलासँग द बेला ट्विन्सको रूपमा देखा पर्छिन्। उनी एक-पटक डब्ल्युडब्ल्युई महिला विजेता भइसकेकी छिन्।

ब्रियाना र उनकी जुम्ल्याहा दिदी निकोलले सन् २००७ मा अमेरिकाको स्ट्यामफोर्ड स्थित व्यावसायिक कुस्तीको एक सक्रिय निकाय डब्ल्युडब्ल्युईसँगको आवद्ध पत्रमा हस्ताक्षर गरेका थिए भने निकोलको साथमा ब्रियानाले डब्ल्युडब्ल्युईको तत्कालीन विकासशील क्षेत्र फ्लोरिडा च्याम्पियनसिप रेस्लिङ मार्फत व्यावसायिक कुस्ती कार्य जीवनको सुरुवात गरेकी थिइन् जसन फ्लोरिडाको टाम्पामा अवस्थित रहेको थियो। सन् २००७ सेप्टेम्बर १५ का दिन निकोलको साथमा ब्रियानाले फ्लोरिडा च्याम्पियनसिप रेस्लिङमा पर्दापण गरेका थिए भने उनीहरूको द बेला ट्विन्सको रूपमा देखिएका थिए। उक्त सङ्घका लागि खेलिएको पहिलो खेलमा उनीहरूले नेटालिया र केसी भेनीलाई पराजित गर्न सफल भएका थिए। सन् २००८ मा ब्रियाना र निकोलको डब्ल्युडब्ल्युईको मुख्य कार्यक्षेत्रमा पदोन्नति भएको थियो भने सन् २००८ अगस्ट २९ का दिन ब्रियानाले ब्रि बेलाको रूपमा डब्ल्युडब्ल्युईको स्म्याकडाउनमा पर्दापण गरेकी थिइन् जहाँ उनले पहिलो खेलमा भिक्टोरियालाई पराजित गरेकी थिइन्। सन् २०११ अप्रिल ११ का दिन ब्रिले इभ टोरेजलाई डब्ल्यूडब्ल्यूई डिभास उपाधिका लागि आयोजित खेलमा टोरेजलाई पराजित गर्दै पहिलोपटक डिभास विजेता बन्न सफल भएकी थिइन् जुन उनको डब्ल्यूडब्ल्यूईमा पहिलो उपाधि जित थियो। सन् २०१२ मे १ का दिन निकी र ब्रिले स्वतन्त्र सर्किट कुस्तीमा पर्दापण गरेका थिए भने सन् २०१३ मा उनीहरू पुनः डब्ल्यूडब्ल्यूईमन फिर्ता भएका थिए। सन् २०१४ मा ब्रि र स्टेफ्नी म्याकमेन बीच द्वन्द्वको सुरुवात भएको थियो भने सन् २०१४ मा आयोजित समरस्ल्याम नामक एक वार्षिक कार्यक्रममा स्टेफिनीले ब्रिलाई पराजित गरेकी थिइन् जुन खेलमा ब्रिकी दिदी निकीले उनलाई आक्रमण गर्दै विश्वलाईनै चकित पारेकी थिइन्। सन् २०१४ को अन्त्यतिरनिकी र ब्रिले एलिसा फक्ससँगको सहकार्य द टिम बेलाको स्थापना गरेका थिए भने उनीहरूको विभिन्न महिला कुस्ती खेलाडीहरूको टोलीसँग द्वन्द्वको सुरुवात भएको थियो। सन् २०१८ देखि ब्रिले डब्ल्युडब्ल्युईमा फाट्टफुट्ट उपस्थिति जनाउँदै आएकी थिइन् भने त्यसपछिका दिनहरूमा द बेला ट्विन्सको रूपमा देखा परेकी ब्रिले सन् २०१९ मा कुस्तीबाट सन्यास लिएको भएतापनि उनले सन् २०२६ को रोयल रम्बल मार्फत डब्ल्युडब्ल्युईमा पुनरागमन गरेकी थिइन्।

 बाल्यकाल 

ब्रियाना मोनिक गार्सिया कोलेसको जन्म सन् १९८३ नोभेम्बर २१ का दिन अमेरिकाको क्यालिफोर्निया स्थित सान डियागमा भएको थियो भने उनी फिनेक्स, एरिजोनामा हुर्किएकी थिइन्। ब्रियानाको जन्म उनको दिदी निकोल भन्दा १६ मिनेट पछि भएको थियो। ब्रियानाका बुबा आमाको नाम क्रमशः जोन गार्सिया र क्याथी कोलेस हो। ब्रियाना मेक्सिकी र इटालेली वंशकी हुन्। विद्यालयकालमा उनी र उनकी दिदी निकोलले स्कोटडेल क्लबका लागि फुटबल खेल्ने गरेका थिए। सन् २००२ मा ब्रियाना सापाराल उच्च विद्यालयबाट स्नातक तह सम्पन्न गरेकी थिइन्। ब्रियाना थप अध्ययन गर्नका लागि क्यालिफोर्नियाको सान डियागो पुगेकी थिइन् भने त्यसको १ वर्ष पछि उनी लस एन्जल्स फिर्ता भएकी थिइन् भने उनले त्यसमयस एक होटलमा सेवकको रूपमा काम गरेकी थिइन्।  उनले त्यसपछि अभिनय र केही उत्प्रेरणादाय कामहरू गर्न सुरु गरेकी थिइन्। ब्रियाना पहिलोपटक राष्ट्रिय टेलिभिजद्वारा प्रसारित फक्स रियालिटी कार्यक्रममा देखा परेकी थिइन्।  सन् २००६ मा निकोल र ब्रियाना अन्तर्राष्ट्रिय बडी डबल्स टुइन्स सर्च नामक एक प्रतियोगितामा भाग लिएका थिए। सन् २००६ मा डब्ल्यूडब्ल्यूईद्वारा आयोजित खेलाडी छनोट कार्यक्रममा ब्रि र निकीले पनि सहभागिता जनाएका थिए।

 व्यावसायिक कुस्ती खेलजीवन 

 अन्य सञ्चार माध्यमहरू 

डब्ल्यूडब्ल्यूईमा आवद्ध हुनु अगाडि ब्रि र निकोल मिट माई फल्क्स नामक एक कार्यक्रममा देखा परेका थिए। ब्रियाना र निकोल अमेरिकी साङ्गीतिक समूह अट्रिउको राइट साइड अफ द बेड नामक एक गीतको आधिकारिक सङ्गीत दृश्य चित्रमा देखा परेका थिए। सन् २०१४ मा उनीहरू अमेरिकी गायक ट्रेजको ना ना नामक एक गीतको आधिकारिक दृश्य चित्रमा देखा परेका थिए।  सन् २०१२ को अक्टोबरमा निकोल र ब्रियानाले रिडिकुलसनेस नामक एक कार्यक्रममा प्रमुख अतिथिको रूपमा उपस्थित भएका थिए। सन् २०१४ मा, द साइको नाम एक अमेरिकी टेलिभिजन शृङ्खलाको अ नाइटमेअर अन स्टेट स्ट्रिट नामक एक भागमा प्रमुख अतिथिको रूपमा उपस्थिति जनाएका थिए। सन् २०१३ को जुलाईमा डब्ल्यूडब्ल्यूईले निर्माण गरेको टोटल डिभास नामक एक वास्तविक टेलिभिजन कार्यक्रमका ब्रि र निकी मुख्य पात्र रहेका थिए भने उक्त कार्यक्रमका शृङ्खलाहरूमा केही पुरुष कुस्ती खेलाडीहरू पनि देखा परेका थिए जसमा डेनियल ब्रायन, जोन सिना, डल्फ जिग्लर आदि समावेश भएका थिए। डब्ल्यूडब्ल्यूईद्वारा निर्माण गरिएको तथा इ! सञ्जाल मार्फत सार्वजनिक गरिएको टोटल डिभासमा निकी र ब्रिको साथमा नेटालिया, इभा मेरी, बेकी लिन्च, सार्लेट फ्लेयर, पेइज आदि देखा परेका थिए।  सन् २०१६ अक्टोबर ५ का दिन निकी र ब्रिले टोटल बेलाज नामक वास्तविक टेलिभिजन कार्यक्रमको सुरुवात गरेका थिए जहाँ उनीहरूको घरायसी र कुस्ती बाहिरको जीवनलाई चित्रण गरिएको थियो।  
सन् २०१४ मा निकी र ब्रिल कोन्फेसन्स अफ क विमेनाइजर नामक एक चलचित्रमा देखा परेका थिए भने सन् २०१५ मा सार्वजनिक गरिएको द फाइन्टोन्स एन्ड डब्ल्यूडब्ल्यूई:स्टोन एज स्म्याकडाउन नामक एक चलचित्रमा आवाज दिएका थिए। सन् २०१३ मे २४ का दिन सार्वजनिक गरिएको द जेबिएल एन्ड कोल सो नामक एक कार्यक्रममा निकी र ब्रि दुवैजनाले अतिथिको रूपमा उपस्थिति जनाएका थिए। मिस युएफको सन् २०१३ को शृङ्खलालामा निकी उक्त कार्यक्रमको एक निर्णायकको रूपमा रहेकी थिइन्। सन् २०१४ को एमटिभी युरोप सङ्गीत पुरस्कारमा निकी र ब्रि दुवै जनाले उपस्थिति जनाएका थिए जहाँ उनीहरूले उत्कृष्ट महिलाका लागि सङ्गीत पुरस्कार प्रस्तुत गरेका थिए। निकी र ब्रि दुवै जना सन् २०१५ को टिन च्वाइस पुरस्कारका लागि मनोनयनमा परेका थिए। सन् २०१६ को फेब्रुअरीमा ब्रि पेइज, नेटालिया र क्रिस्ली नोज बेस्ट नाटकका कलाकारहरूको साथमा ८८औँ एकेडेमी पुरस्कारमा उपस्थिति भएका थिए।  सन् २०१६ मन निकी र ब्रिले च्वाइस महिला खेलाडी विधामा टिन च्वाइस पुरस्कार जित्न सफल भएका थिए। 

सन् २०१६ नोभेम्बर २१ का दिन ब्रि र निकी बेलाले "द बेला टुइन्स" नामक एक युट्युब खाता सार्वजनिक गरेका थिए भने उक्त खाता मार्फत उनीहरू स्वयमले निर्माण गरेका सामग्रीहरू प्रस्तुत हुन्छन्।  सन् २०१७ मार्च २ का दिन उनीहरू ह्वेन समवान ट्राइज टु स्टिल योर बिएफ नामक एक दृश्य चित्रमा देखा परेका थिए।  सन् २०१७ नोभेम्बर १ का दिन निकी र ब्रिले बर्डिबी नामक एक ब्रान्डको स्थापना गरेका थिए। द बेला टुइन्स हालसम्म ११ डब्ल्यूडब्ल्यूई भिडिओ खेलहरूमा देखा परेका छन्। द बेला टुइन्सले सन् २०१० मा स्म्याकडाउन भर्सेस र नामक एक खेल मार्फत डब्ल्यूडब्ल्यूई भिडिओ खेल जगतमा पर्दापण गरेका थिए भने उनीहरू यससँगै डब्ल्यूडब्ल्यूई '१२ (डिएलसी), डब्ल्यूडब्ल्यूई '१३, डब्ल्यूडब्ल्यूई २के१४ (डिएलसी), डब्ल्यूडब्ल्यूई २के१५, डब्ल्यूडब्ल्यूई २के१६, डब्ल्यूडब्ल्यूई २के१७, डब्ल्यूडब्ल्यूई २के१८, डब्ल्यूडब्ल्यूई २के१९, डब्ल्यूडब्ल्यूई २के२० मा देखा परिसकेका छन्। 

 व्यक्तिगत जीवन 

सन् २०१३ मा ब्रिले उनी समकक्षी पुरुष कुस्ती खेलाडी डेनियल ब्रायनसँग विवहाको प्रतिज्ञा भैसकेकोको कुरा सार्वजनिक गरेकी थिइन्। सन् २०१४ अप्रिल ११ का दिन ब्रि र ब्रायनको विवहा भएको थियो। ब्रायन र ब्रि दुवैजना शाकाहारी हुन्। सन् २०१६ अक्टोबर ५ का दिन ब्रिले आफू गर्भवती भएको कुरा सार्वजनिक गरेकी थिइन् भने सन् २०१७ मे ९ का दिन उनीहरूको पहिलो सन्तानको रूपमा छोरी ब्रिडी जो जेनियलसनको जन्म भएको थियो। सन् २०२० जनवरी २९ का दिन ब्रिले आफू दोस्रोपटक गर्भवती भएको कुरा सार्वजनिक गरेकी थिइन् भने सोही दिन उनकी दिदी निकीले पनि आफू पहिलो सन्तानको साथमा गर्भवती भएक‍ कुरा सार्वजनिक गरेकी थिइन्। ब्रिले सन् २०२० अगस्ट १ का दिन बडी डिजर्ट डेनियलसनलाई जन्म दिएकी थिइन्।

 सन्दर्भ सामाग्री 

 बाह्य कडीहरू 




 अनलाइन वर्ल्ड अफ रेस्लिङ वेबसाइटमा ब्रि बेला

श्रेणी:अमेरिकी महिला व्यावसायिक कुस्ती खेलाडीहरू
श्रेणी:सन् १९८३ मा जन्म
श्रेणी:जीवित मानिसहरू